Oxirgi hafta ichida Turkiyada aksilterrorchilik operatsiyalari davomida 57 terrorchi bartaraf etildi, ulardan 46 nafari yo‘q qilindi, deb xabar bermoqda Turkiya ichki ishlar vazirligi. 20 mart kunidan 27 mart kunigacha Turkiyada 311 ta aksilterrorchilik operatsiyasi o‘tkazildi. Ular natijasida terrorchilarga ko‘mak ko‘rsatish gumoni bilan 551 kishi, IShID bilan aloqadorlik uchun 42 kishi qo‘lga olindi. Fathulla Gulenning terrorchilik oqimi (FETÖ) va PDY’ga (Parallel davlat tuzilmalari) qarshi kurash doirasida 1210 kishi qo‘lga olingan. So‘l oqimdagi terrorchilik tashkilotlariga aloqadorlik bilan 11 kishi hibsga olingan. Tunjyeli, Batman, Diyorbakir, Bitlis, Mardin, Shirnak va Bingyol viloyatlarida terrorchilarning 57 ta yashirin joyi yo‘q qilingan. Shuningdek, 29 ta qo‘lbola portlovchi qurilma va mina yo‘q qilingan, 7 kg plastit portlovchi moddasi, 4 tonna boshqa turdagi portlovchi moddalar, 24 ta qo‘l granatasi va 52 dona o‘qotar qurol musodara qilingan.